《次韵虚谷和长儿奉别》
宋代·陈著

有便勤相问，何时得近依。
诗搜肠藿瘦，字为眼花肥。
云远心犹远，春归人未归。
羡君牢闭户，珍重白山衣。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。